बेतरतीब खड़े वाहन हटवाए, नियम ताेड़ने वालों के बनाए चालान
यातायात विभाग ने बुधवार को बस स्टैंड और शेर तिराहा क्षेत्र में चालानी कार्रवाई की। इस दौरान 60 वाहनों से 20 हजार रुपए वसूले गए। यहां मनमाने ढंग से खड़े किए वाहन भी हटवाए।
पुलिस ने कार्रवाई एसपी नवनीत भसीन के निर्देश पर की। कार्रवाई के दौरान शेर तिराहे पर कुछ लोगों ने फोन लगाकर अपना रसूख भी दिखाया, लेकिन पुलिस ने किसी की एक नहीं सुनी। सभी के चालान बनाए। ऐसी ही कार्रवाई बस स्टैंड क्षेत्र में भी की गई। यातायात सूबेदार देवेंद्र परिहार ने बताया एसपी साहब के निर्देश पर सतत कार्रवाई करेंगे। इसमें तीन सवारी, बिना नंबर प्लेट और बिना दस्तावेज वाहन चलाने वालों पर खास नजर रहेगी। कुल 60 वाहन के चालान बनाकर 20 हजार रुपए जुर्माना वसूला। 20 वाहनों को जब्त कर थाने ले गए। सड़कों पर देररात तक पुलिस की कार्रवाई चलती रही।
शेर तिराहे पर वाहनों की जांच करते यातायात जवान।
hin_Deva hin_Deva hin_Deva hin_Deva